CELEX: 62014TA0713
Language: sl
Date: 2016-12-13 00:00:00
Title: Zadeva T-713/14: Sodba Splošnega sodišča z dne 13. decembra 2016 – IPSO/ECB (ECB — Osebje ECB — Delavci, ki delajo prek agencij za zagotavljanje začasnega dela — Omejitev najdaljšega obdobja izvajanja službe s strani istega delavca, ki dela prek agencije za zagotavljanje začasnega dela — Ničnostna tožba — Izpodbojni akt — Neposredno in posamično nanašanje — Pravni interes — Tožbeni rok — Dopustnost — Neobveščanje in neposvetovanje s tožečo sindikalno organizacijo — Nepogodbena odgovornost)

13.2.2017   
            
            
               SL
            
            
               Uradni list Evropske unije
            
            
               C 46/19
            
         Sodba Splošnega sodišča z dne 13. decembra 2016 – IPSO/ECB
   (Zadeva T-713/14) (1)
   
   ((ECB - Osebje ECB - Delavci, ki delajo prek agencij za zagotavljanje začasnega dela - Omejitev najdaljšega obdobja izvajanja službe s strani istega delavca, ki dela prek agencije za zagotavljanje začasnega dela - Ničnostna tožba - Izpodbojni akt - Neposredno in posamično nanašanje - Pravni interes - Tožbeni rok - Dopustnost - Neobveščanje in neposvetovanje s tožečo sindikalno organizacijo - Nepogodbena odgovornost))
   (2017/C 046/21)
   Jezik postopka: francoščina
   
      Stranki
   
   
      Tožeča stranka: International and European Public Services Organisation (IPSO) (Frankfurt na Majni, Nemčija) (zastopnik: L. Levi, odvetnik)
   
      Tožena stranka: Evropska centralna banka (zastopniki: najprej B. Ehlers, I. Köpfer in M. López Torres, nato B. Ehlers, P. Pfeifhofer in F. Malfrère, agenti, skupaj z B. Wägenbaurerjem, odvetnikom)
   
      Predmet
   
   Predlog na podlagi člena 263 PDEU za razglasitev ničnosti akta izvršilnega odbora ECB z dne 20. maja 2014 o omejitvi najdaljšega obdobja, med katerim lahko ECB uporabi storitve istega delavca, ki dela prek agencije za zagotavljanje začasnega dela, za upravne in tajniške naloge, na dve leti in predlog na podlagi člena 268 PDEU za povrnitev utrpele nepremoženjske škode.
   
      Izrek
   
   
               1.
            
            
               Sklep izvršilnega odbora Evropske centralne banke (ECB) z dne 20. maja 2014 o omejitvi najdaljšega obdobja, med katerim lahko ECB uporabi storitve istega delavca, ki dela prek agencije za zagotavljanje začasnega dela, za upravne in tajniške naloge, na dve leti, se razglasi za ničnega.
            
         
               2.
            
            
               V preostalem se tožba zavrne.
            
         
               3.
            
            
               ECB nosi svoje stroške in tri četrtine stroškov International and European Public Services Organisation v Zvezni republiki Nemčiji (IPSO). IPSO nosi četrtino svojih stroškov.
            
         
      (1)  UL C 431, 1.12.2014.